gl gl ca ca gl it gl en ca gl gl gl gl gl gl gl gl gl gl gl gl ko gl gl gl gl gl it gl gl gl en gl gl gl en gl gl en es de de fr fr fr en fr en fr fr gl es
WCGAL: Crónica dunha WordCamp – Pilar Mera
Hai xa case un mes, entre o 30 de setembro e o 2 de outubro, celebrouse a primeira WordCamp Galicia, unha xuntanza virtual de xente que traballamos ou fozamos con WordPress. Eu tiven o gusto de participar como relatora, por primeira vez, cunha charliña sobre o inspector dos navegadores web e algunhas maldades que podemos facer con el (probar cambios no deseño, xestionar as cookies, auditar posibles melloras de rendemento, etc.). Ei vai:
“O meu amigo o inspector”, así titulei a miña sesión. É que o quero moito.
Era a primeira vez que facía algo parecido a unha clase ou taller sobre o meu traballo, fóra das pequenas guías ou documentacións internas que ás veces teño que preparar para algún cliente (aínda que nunca en vídeo), así que foi toda unha experiencia! Primeiro, cando seleccionaron a miña charla, foi como unha pequena validación anti-síndromedoimpostor e ademais “así miña nai por fin vai entender a que me dedico”, pensei. Despois, cando a preparaba e tiña que repetir, curtar e corrixir continuamente porque por moi rápido que fale, en 10 minutos non collen todas as virtudes do meu querido amigo o inspector. A charla non se emitiu en directo, gravámola uns días antes, con algún atranco -todo cousa miña, a xente da organización fíxoo perfecto-, e despois diso pois a agardar con certa expectación nas redes e tal polo día en cuestión, o 30 de setembro, que quedará na historia como a primeira WordCamp Galicia e ademais cunha xornada de charlas integramente en galego. Estou moi contenta de ter formado parte diso.
Canto ao resultado didáctico, non sei se algún dos participantes na WordCamp aprendería algo co meu relatorio, pero polo menos ao abnegado “tester” que tiña na casa mentres preparaba o asunto si que lle quedou claro que co inspector do navegador podes facer moitas cousas, incluídos cambios de especie:
Traballo de fin de curso do mellor -e único- alumno da Pi’s Fake News Academy
Só con iso xa me dou por satisfeita :)
Pero ademais o certo é que estivo todo moi guai, puiden participar activamente na comunidade, toda a xente da organización foi moi amable e houbo charlas moi interesantes como a de Marta Torre sobre as custom properties en CSS, a de Mauricio Galves sobre o directorio de patróns en Gutenberg, a de André Maneiro sobre os theme.json, a de Néstor Angulo sobre seguridade en WP ou a de Sabela Muñiz, que fixo un repaso histórico por todas as súas webs, unha idea chula e se cadra cada vez máis necesaria… Internet vai cumprindo os seus anos e hai que ir documentando o conto. Aquí meto a cuña de web.archive.org.
Todas as charlas da WordCamp Galicia pódense ver neste enlace de WordPress TV.
Tamén molou moito o Día do Contribuidor, o sábado pola mañá. Fixen un pouco de todo: na mesa de Traducións completei as cadeas en galego que faltaban do plugin Advanced Custom Fields, na de Vídeo axudei a subir ao WordPress TV as charlas e os subtítulos do evento e na de Soporte contestei un par de tickets no foro de axuda en español. E ademais estiven de leria no zoom cos compañeiros wordpresseiros; gustoume máis o do zoom nese contexto que durante as charlas -eu sempre fun de atender na clase :p
En resumo, moi boa experiencia a de participar como relatora nunha WordCamp, intentarei repetir! Intentarei tamén seguir colaborando aos poucos coa comunidade, a ver como. Ademais de seguir traducindo ou subtitulando cousas, se cadra na parte de comunicación, sempre me pareceu que o mundillo WP é algo endogámico ou urobórico, como que sempre somos os mesmos falando das mesmas experiencias e dándonos palmadiñas, cando en realidade WordPress está moooooi extendido na web, úsase na administración, nas escolas… en moitísimos contextos puramente utilitarios nos que “a comunidade” non ten ningunha importancia, nos que se descoñece o que é WordPress como institución, o peso que ten en internet, como funciona o open-source… Ao Zuckeberg coñéceo todo dios pero a Matt ni pichi, e non o digo polo do culto ao líder, vade retro, só como exemplo e só estou desbarrando… pero si que hai que desbrozar algo por aí coa divulgación, penso eu.
Resulta que a mesma finde da WCGAL tamén se celebrou a WCUS, tamén online, estiven vendo un cacho e quedeime cun par de detalles chulos: ademais de que as ponencias eran máis longas (eu prefíroas), os ocos entre as diferentes charlas enchíanos con textos e fotos sobre os relatores, a súa bio, experiencia, etc. E nos descansos longos facían ‘musical breaks’, con miniconcertos ou playlists dalgúns membros da comunidade.
E ata aquí a miña crónica das últimas WordCamps ás que asistín ultimamente. A ver se se retoma pronto a de Pontevedra en versión presencial, e se todo vai ben para poder baixar ata Oporto á WCEU do ano que vén. No mundo virtual, a semana que vén celébrase a WCES e xa lle teño botado o ollo a algunhas ponencias: fullsite editing, trucos CSS, API REST, humanismo dixital, accesibilidade, deseño para WP, plugins en gitHub…
Deixar un comentario Cancelar a resposta
O teu enderezo electrónico non se publicará Os campos obrigatorios están marcados con *
Marca isto se queres que te avise por email cando publique artigos novos
Así nos ven os astronautas
Please leave this field empty
Se queres que te avise cada vez que publique un artigo novo, déixame o teu email. Non uso ningún servizo de terceiros para enviar nin para medir estas notificacións, saen directamente desde esta web (aloxada en Dinahosting), así que non compartirei a túa dirección de correo con ninguén.
Obrigada! Cando escriba algo novo no blog, recibirás un correo electrónico.
Abebe Bikila Abegondo A Coruña adnap adolescencia Adrien Brody Alaska albanelería web Alemaña Altamira Alxeria Amyl and the sniffers Ana María Matute anatomía animais Antonio Scurati a quintana ares Arteixo As Encrobas astroloxía astronautas astronomía Atilano atletismo audiopeli Augusto Monterroso aviación Ayala baloncesto Baraka bebés Benicassim Betanzos biathlon bioloxía Black Midi Black Towers blasfemias blogs Bob Beamon Bordel Brumbalski buzón de voz cagar Camouco cancións cans capitalismo da vixilancia Carl Lewis Carral carreiras casettes Castrelos caza Cedeira Celta cerdeiras CGAI chapas Chikilikuatre chistes ciencia cine Ciudad K coltra comida Compostela concertos Constantino Romero copyleft Coruña Daniel Johntson Dean Moriarty deporte deseño Diego Ameixeiras dinosaurio discos dj documentais Dostoieski Dule Ekaterina Thanou elfos El Hierro elitismo El Postre Elsa Pataky Embora emprender enerxía eólica Enrique Morente Eriol Morris escatoloxía escocia escrita espectáculos Esterko estrelas EUA EVE evolución exército familia fantasía Federico G. Lorca feira felicidade ffoart FIB Finlandia fotografía fotograífa fotos Francia Fununcan fábulas física cuántica fútbol americano galicia Germán Díaz gifs grima grizzlies guerra Guísamo GZ haikus hang Harlem Hassiba Boulmerka Helvética historia historias Holanda humor Humor Amarillo IIWW Illas Canarias Illas Hébridas incultura indie web inmortalidade inspector instituto interneting Irak irmáns Marx ISS Jack Kerouac Javier Fernández Feijóo Javier Sotomayor jazz Jeff Buckley Jeremías Johnson Jesse Owens Jonathan Glazer jorge drexler joseph conrad Julián Bernal karma Korean Dog Food Kostas Kenteris Kurt y Courtney La Buena Vida Las Erinias Lasse Gjertsen Leonard Cohen Les Luthiers libros Limiñón lingua Liniers Lisa Leslie listas literatura lúa mapas Margaritas podridas Marion Jones Marisol Paino Marte Maruja Mallo Meirama Memphis Mercedes Taracido merda Merlene Ottey metafísica Miyazaki Mohamad Torokman monográfico montaxe montaxes morte moscas mundo música National Geographic natureza NBA nenos Nirvana Noah Baumbach Noruega Nova Zelanda Omega ONCE On The Road OpenStreetMap Ortigueira ortografía osos Palestina peidos percepción Perdidos Persona pi pintura piscis Pixies PJ Harvey planetas Planetes poesía premios prettymaps Psicose publicidade Quevedo química radio Radio3 Radio5 Radiohead Rakia Al Gassra Ray Charles redes refráns relato Richard Dawkins rima rimas Rocosas romeriódromos Ross Rocine rugby Rusia sabinas Sala The Star Sebastian Coe Sensación de Vivir seriais series Shane Mcgowan Shoshana Zuboff Siglo21 Sigrás Siritinga sleevefaces Songoku Soundgarden soños Steve Ovett Steve Prefontaine streaming Suecia Suiza Supermartes TCM teatro teimas teletransporte televisión temas tempo Tenesse teorías Terra Terramar test Timothy Treadwell tipografía tododepende Tolkien toponimia Trackula TVE TVG Universidade Laboral universo Ursula K. le Guin ventos videoclips Vigo vídeos WCES WCUS Werner Herzog WNBA Woody Harrelson Wordcamp Galicia WordPress wtf xenética xeografía xogos Xosé Bocixa Xosé Zapata xuramentos Youtube Yuri Borzakovski Zas zodiaco árbores
Funciona grazas a WordPress.